Vlhová tak akominulý rok aj tento vyhrala slalom Svetového pohára v Záhrebe. Pozrite si fotografie z jej korunovácie.
Víťazka Petra Vlhová. Foto - TASR/AP
Slovenská lyžiarka Petra Vlhová rovnako ako vlani vyhrala slalom Svetového pohára v Záhrebe. Vďaka zisku 100 bodov si Slovenka upevnila vedenie v celkovom poradí prestížneho seriálu i v priebežnej klasifikácii disciplíny. V počte triumfov v SP sa v historických tabuľkách vyrovnala Američanke Tamare McKinneyovej, jedno víťazstvo ju delí od Rakúšanky Anity Wachterovej a Nemky Viktorie Rebensburgovej.
"Som rada, že som v Záhrebe opäť vyhrala, určite mi to pridá na sebavedomí. Bolo to náročné. V slalome som hľadala formu. Druhé kolo nebolo úplne ideálne, no v záverečných metroch som sa snažila tlačiť lyže do cieľa. Som rada, že to vyšlo. Je to veľmi emotívne víťazstvo," uviedla v cieli Vlhová, ktorá v Záhrebe obhájila Trofej snehovej kráľovnej.
Pozrite si zábery z korunovácie víťazky Petry Vlhovej:
Potom ako Petra Vlhová získala veľký krištáľový glóbus sa začali špekulácie o zmenách v jej tíme. Konkrétne prišlo aj na meno Livio Magoni.
Petra Vlhová už pár dní oslavuje veľký krištáľový glóbus. Počas nedávnej tlačovky však prezradila, že veľakrát počas nej plakala. Následne priznala, že vtedy jej najviac pomohol Livo Magoni.